SHBA: teknologji e lartë për mbrojtjen
Sekretari amerikan i Mbrojtjes Chuck Hagel njoftoi nismën e re për ushtrinë.
Nisma e re për teknologjinë e lartë në fushën e mbrojtjes, është një nxitje për zbulime të reja, nga robotika tek përpunimi i një baze të gjerë të dhënash dhe madje edhe printimi tredimensional. Sekretari Hagel foli për nismën tek Forumi Kombëtar Regan i Mbrojtjes, ku ai paralajmëroi se avantazhi teknologjik i Pentagonit po zvogëlohet: Zoti Hagel tha se do të jetë tepër e rëndësishme të ndryshojë menaxhimi i financave të ushtrisë. Ai i bëri thirrje Kongresit të miratojë buxhetin tërësor për ushtrinë, në vend të masave për financime të përkohëshme. Zoti Hagel paralajmëroi se shkurtimet automatike të shpenzimeve buxhetore mund t’i shkaktojnë ushtrisë një humje buxhetore prej një trilion dollarësh gjatë dekadës së ardhëshme. Ai po ashtu paralajmëroi për një mungesë buxxhetore prej më tepër se 70 miliardë dollarësh gjatë 5 vjetëve të ardhshëm, në se Kongresi vazhdon të bllokojë propozimet e Pentagonit për kursime, që përfshijnë heqjen nga përdorimi të avionëve të vjetër dhe mbylljen e disa bazave ushtarake: tha zoti Hagel. Por Anthony Cordesman, analist për mbrojtjen në Qendrën për Studime Strategjike dhe Ndërkombëtare, thotë se Departamenti i Mbrojtjes duhet të fajësojë veten për këtë gjendje. Ai thotë se Pentagoni nuk ka patur programe të efektshme dhe ka shpenzuar me tepricë: Në kuadrin e nismës, zoti Hagel ka krijuar një komision për propozimin e ideve të reja mbi mënyrat e planifikimit dhe financimit të Pentagonit, për të ruajtur avantazhet teknologjike ushtrisë.